rejauldu/bengali-wikipedia huggingface dataset:
হ্রাংখাওলরা হমার সম্প্রদায়ের উপ-গোত্র (কুকি জনগোষ্ঠীর একটি আত্মীয় উপজাতি)। তারা কুকি ভাষার হ্রাংখাওল উপভাষায় কথা বলে যা তিব্বত-বর্মী বংশোদ্ভূত। তারা ভারতীয় রাজ্য ত্রিপুরার ২১টি তফসিলি উপজাতির একটি হিসাবে তালিকাভুক্ত।   তারা প্রধানত পশ্চিম ত্রিপুরার তেলিয়ামুরা উপ-বিভাগ  এবং ধলাই    জেলার আমবাসা উপ-বিভাগে বাস করে। হারাংখাওলদের ডিমা হাসাও জেলার উত্তর কাছাড় পাহাড়, আসাম, মিজোরাম, মণিপুর এবং মায়ানমারেও পাওয়া যায়।   আরো দেখুন    ত্রিপুরী জাতিগোষ্ঠী  ককবরক  মিজো জনগোষ্ঠী  কাসানা  ভারতের তফসিলি উপজাতির তালিকা   তথ্যসূত্র   বিষয়শ্রেণী:ডিমা হাসাও জেলা বিষয়শ্রেণী:ধলাই জেলা বিষয়শ্রেণী:পশ্চিম ত্রিপুরা জেলা বিষয়শ্রেণী:ত্রিপুরার জাতিগোষ্ঠী বিষয়শ্রেণী:ভারতের তফসিলি জনজাতি
সাধু চরণ মাহাতো হলেন ঝাড়খণ্ডের একজন ভারতীয় রাজনীতিবিদ এবং ভারতীয় জনতা পার্টির সদস্য। মাহাতো সরাইকেল্লা খরসোয়া জেলার ইছাগড় আসন থেকে ঝাড়খণ্ড বিধানসভার সদস্য ছিলেন। তিনি বিধায়ক তহবিলের মাধ্যমে বিভিন্ন গ্রামে রাস্তা তৈরি করেছেন। তিনি অত্যন্ত কার্যকরী মনোভাব এবং স্থানীয় বাংলা ভাষার ব্যবহারের কারণে তিনি ইছাগড় বিধানসভার জনপ্রিয় নেতা। My Neta   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:ঝাড়খণ্ড বিধানসভার সদস্য বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ঝাড়খণ্ডের ভারতীয় জনতা পার্টির রাজনীতিবিদ বিষয়শ্রেণী:সরাইকেল্লা খরসোয়া জেলার ব্যক্তি বিষয়শ্রেণী:ঝাড়খণ্ড বিধানসভার সদস্য ২০১৪-২০১৯ বিষয়শ্রেণী:১৯৭০-এর দশকে জন্ম বিষয়শ্রেণী:২০২১-এ মৃত্যু
thumb|গুই সাপের বিভিন্ন প্রজাতির খুলি  thumb|একটি বাংলাদেশি গুই সাপ   গুই সাপ বা গোসাপ বা গুইল (ইংরেজি: Monitor Lizard) প্রকৃতপক্ষে কোনো সাপ নয়, এটি টিকটিকি গোত্রীয় প্রাণী। এরা বড়সড় টিকটিকির মতো দেখতে কিন্তু সাপের মতো দ্বিখণ্ডিত জিভসম্পন্ন সরীসৃপ প্রাণী। এরা ভ্যারানিডি (Varanidae) গোত্রের সরীসৃপ প্রাণী। "গুই"/"গো" নামটি এসেছে "গোধিকা" থেকে। এ পর্যন্ত প্রায় ৮০টি প্রজাতি শনাক্ত করা হয়েছে। এরা আফ্রিকা, এশিয়া, ওশেনিয়া অঞ্চলের স্থানীয় প্রাণী।  বড় গুই সাপ দেখতে গাঢ় বাদামি বা কালচে বর্ণের। এদের সারা শরীরে চামড়ার ওপরের ত্বকে হলুদ রঙের রিং বিদ্যমান। পা ও নখ লম্বাটে। লেজ চ্যাপ্টা ও শিরযুক্ত। এরা দ্রুত গাছে উঠতে এবং সাঁতরে খাল-বিল-পুকুর সহজেই পাড়ি দিতে পারে। ইন্দোনেশিয়ার কোমোডো ড্রাগন হল বৃহত্তম গুই সাপ। সম্প্রতি প্রমাণিত হয়েছে কোমোডো ড্রাগনেরও বিষ আছে।  প্রজাতি  গোসাপ বিভিন্ন প্রকার হয়:  জলগোধিকা (water monitor)  স্থলগোধিকা (land monitor)  স্বর্ণগোধিকা (yellow monitor)  গঠন এই প্রাণী গিরগিটি প্রজাতির । লম্বায় সর্বাধিক ১০ ফুট পর্যন্ত হয়ে থাকলেও বেশিরভাগ দেখা মেলে ২-৪ ফুট এবং প্রস্থে ১১ ইঞ্চির মত হয়। এরা স্থলে বা জলে বাস করে এবং এদের সাতার কাটা ও গাছে চড়তেও দেখা যায়। বড় গুইসাপ দেখতে গাঢ় বাদামি বা কালচে হয়। এদের সারা শরীরে চামড়ার ওপরের ত্বকে হলুদ রঙের রিং বিদ্যমান। পা ও নখ লম্বাটে হয়। লেজ চ্যাপ্টা ও শিরযুক্ত।   প্রাপ্তিস্থান দেশের সর্বত্র গৃহস্থের বাড়ির আঙিনায়, কৃষি ক্ষেতে, বনে–জঙ্গল ও জলাভূমিতে বিচরণ করতে দেখা যেতো পরিচিত প্রাণী গুই সাপ। বাংলাদেশে তিন প্রজাতির গুইসাপ দেখা যায়। এগুলো হলো সোনা গুই, কালো গুই এবং রামগাদি বা বড় গুই।   খাবার  কাঁকড়া, শামুক, ইঁদুর, হাঁস-মুরগির ডিম, পচা-গলা প্রাণীদেহ ,বড়রা মাছ, সাপ, ব্যাঙ ছোট কুমির, কুমিরের ডিম ও কচ্ছপসহ নানান পশু-পাখি ও উচ্ছিষ্ট খেয়ে এরা জীবন ধারণ করে থাকে।   উপকারী  প্রকৃতি, পরিবেশের ও কৃষকের বন্ধু এই গুইসাপ ফসলের ক্ষেতের পোকাপতঙ্গ ও ধেনো ইঁদুর খেয়ে উপকার সাধিত করে।   বিলুপ্তির কারণ ক্রমশ: নগরায়ণের বিস্তার, অন্য দিকে চোরাশিকারীদের দাপটে এই প্রাণীটি বিপন্ন হয়ে পড়েছে। প্রাণী সংরক্ষণ আইন উপেক্ষা করে অবাধে এদের হত্যা করা হচ্ছে।  আন্তর্জাতিক প্রকৃতি ও প্রাকৃতিক সম্পদ সংরক্ষণ ইউনিয়ন (আইইউসিএন) ২০০০ সালে প্রাণীটিকে বিলুপ্তির ঝুঁকিতে থাকা প্রাণী হিসেবে তালিকাভুক্ত করে। বাংলাদেশ এক্সপোর্ট প্রমোশন ব্যুরোর তথ্য মতে, ১৯৭৮-১৯৭৯ সালে বাংলাদেশ থেকে প্রায় ৫১ লাখ ৪৩ হাজার টাকার চামড়া রপ্তানি হয়। গুই সাপের চামড়া রপ্তানির কারণে পরিবেশের ওপর ক্ষতিকর প্রভাবের বিবেচনায় ১৯৯০ সালে সরকারের পক্ষ থেকে এদের হত্যায় নিষেধাজ্ঞা জারি করা হয়।  চিত্রশালা   গ্রামাঞ্চলে এদের এখনও দেখা মেলে । মানুষের রোষানলে বেঘোরে প্রাণ হারায় । কারো ক্ষতি সাধণের দৃষ্টান্ত না করলেও সমাজে এদেরকে ক্ষতিকারক ভাবা হয়। বাংলাদেশের বন্যপ্রাণী (সংরক্ষণ ও নিরাপত্তা) আইন-২০১২ অনুযায়ী গুইসাপ সংরক্ষিত।   তথ্যসূত্র   বিষয়শ্রেণী:সরীসৃপ বিষয়শ্রেণী:ধরন অনুযায়ী সাপ বিষয়শ্রেণী:আইইউসিএন লাল তালিকার বিপন্ন প্রজাতি বিষয়শ্রেণী:ব্লাসিউস মেরেম কর্তৃক নামকরণকৃত ট্যাক্সা
লায়লা মজনুর মাজার  রাজস্থানের শ্রী গঙ্গানগর জেলার অনুপগড়ের বিনজৌর নামক একটি গ্রামে অবস্থিত। স্থানীয় কিংবদন্তি অনুসারে, বিখ্যাত প্রেমিক-প্রেমিকা লায়লা ও মজনু এখানে মারা গিয়েছিলেন। প্রতি বছর জুন মাসে এখানে একটি মেলা অনুষ্ঠিত হয়। সেখানে শত শত দম্পতি ও নববিবাহিতরা উপস্থিত হন।   মাজার এবং এর পটভূমি  অনেকে বিশ্বাস করেন, এই মাজার প্রকৃতপক্ষে প্রেমিক-প্রেমিকা লায়লা ও মজনুর স্মৃতিবিজড়িত। তাদের মতে, লায়লা-কায়স সিন্ধু থেকে এসেছিলেন। লায়লার বাবা-মা এবং তার ভাইয়ের হাত থেকে পালিয়ে এই জায়গায় এসেছিলেন। তারা লায়লা-মজনুর প্রেম মেনে নিতে পারেননি। কিন্তু সেই সময় একটি বিশাল এক বালিয়াড়ি তাদের পথ রোধ করে এবং তৃষ্ণার্ত অবস্থায় তারা মরুভূমি পেরোতে পারেননি। শেষ পর্যন্ত লায়লার বাবা-মা তাদের খুঁজতে এসে দেখেন তারা দুজনেই মরুভূমিতে মারা গেছেন। এভাবে এই স্থানটি প্রেমের প্রতীক হয়ে ওঠে এবং মানুষ এখানে লায়লা ও মজনুর আশীর্বাদ নিতে আসে। স্থানীয়দের মতে উৎসবের সময় দম্পতিরা লায়লা ও মজনুর সমাধিতে এসে তাদের সারাজীবন একসঙ্গে থাকার আশীর্বাদ কামনা করেন।  তবে কিছু মানুষের মতে, এটি প্রকৃতপক্ষে লায়লা ও মজনুর মাজার নয়। রানি রায়সিখ এই মজারের প্রথম দিকের তত্ত্বাবধায়কদের একজন ছিলেন। তার মতে এই সমাধি পৌরাণিক লায়লা-মজনুনের সঙ্গে সম্পর্কিত নয়। বরং এটি একজন মহান শিক্ষক ও তার নিবেদিতপ্রাণ ছাত্রের দুটি সমাধি। এই সমাধিসৌধটি সেই শিক্ষক ও ছাত্রের মধ্যে পারস্পরিক শ্রদ্ধা ও ভালোবাসার প্রতীক।   সমাধিসৌধের উন্নয়ন  alt=Laila Majnu Mazar|থাম্ব| লায়লা মজনুনের সমাধি যেখানে দুটি কবর অবস্থিত এই সমাধিসৌধটি মুসলিম ও হিন্দুদের একটি পুরানো কবরস্থানের অংশ। শুরুতে এই কবরগুলো একটি ছাউনির নিচে ছিল। স্থানীয় কিংবদন্তি অনুসারে, অলৌকিক ঘটনার কারণে মানুষ এই কবরের ভক্ত হয়ে ওঠে এবং এখানে আসতে শুরু করে। এখন এখানে একটি ছোট কক্ষ (সমাধি) নির্মিত হয়েছে।   বার্ষিক মেলা  alt=Laila Majnu Mazar|থাম্ব| সমাধির ভেতরে মানুষ প্রার্থনা পড়ছে শত শত মানুষ জুন মাসে (১৪ জুন) এখানে একটি মেলার জন্য আসেন। অনেক দম্পতি এখানে সারিবদ্ধভাবে দাঁড়িয়ে কিংবদন্তি লায়লা-মজনুর কাছে আশীর্বাদ প্রার্থনা করেন। দর্শনার্থীরা তাদের পবিত্র মাজারে একটি চাদর (কাপড়ের চাদর) বিছিয়ে প্রার্থনা করেন।  মেলা চলাকালীন ভক্তরা দর্শনার্থীদের জন্য প্রসাদ এবং লঙ্গর (বিনামূল্যে খাবার) পরিবেশন করেন। রাতে ভক্তদের দ্বারা ভক্তিমূলক গানের অনুষ্ঠানও আয়োজিত হয়।  কার্গিল যুদ্ধের আগে এই স্থানটি পাকিস্তানি দর্শনার্থীদের জন্যও উন্মুক্ত ছিল। পরে তাদের জন্য সীমান্ত বন্ধ করে দেওয়া হয়।   তথ্যসূত্র   বিষয়শ্রেণী:রাজস্থানের ভবন ও স্থাপনা বিষয়শ্রেণী:রাজস্থানী স্থাপত্য বিষয়শ্রেণী:রাজস্থান
সালেম বিমানবন্দর (আইএটিএ: এসএক্সভি, আইসিএও: ভিওএসএম) ভারতের তামিলনাড়ু রাজ্যের সালেম শহর থেকে ১৫ কিলোমিটার উত্তর-পশ্চিমে কামালপুরম এলাকাতে অবস্থিত। সালেম বিমানবন্দরটি  চেন্নাই, কোয়েম্বাটুর, তিরুচিরাপল্লী, মাদুরাই, তুতিকোরিন বিমানবন্দরের পরে তামিলনাড়ুর ষষ্ঠ ব্যস্ততম বিমানবন্দর।   ইতিহাস  সালেম বিমানবন্দরটি ১৯৯৩ সালের এপ্রিল মাসে নির্মিত হয়েছিল ৬ কোটি টাকা ব্যয়ে, স্থানীয় ব্যবসায়ী ও শিল্পপতিদের দ্বারা ১৩৬ একর জমি দানের মাধ্যমে। করে মোট ₹৪৯ লাখ টাকার মধ্যে ৩০ লাখ টাকা সেলিম ইস্পাত কারখানা কর্তৃক প্রদান করা হয়। মূলত ছোট বিমান ব্যবহার করে বায়ুদূত নামে একটি বিমানসংস্থার দ্বারা উড়ান পরিচালনার জন্য পরিকল্পনা করা হয়েছিল এবং ১,৩৫০-মিটারের রানওয়ে নিয়ে বিমানবন্দর নির্মাণের কথা ভাবা হয়েছিল। এটি আরও বড় আকারের বিমানের ওঠা-নামার জন্য ৬০০ মিটারের বেশি প্রসারিত করা হয়েছিল। প্রাথমিকভাবে, এনইপিসি এয়ারলাইন্স ফকার এফ-২৭ বিমান ব্যবহার করে চেন্নাই-সালেম-কোয়েম্বাটুর-চেন্নাই রুটে উড়ান পরিচালনা করে। তবে, এটি 'অ লাভযোগ্যতা'র কথা উল্লেখ করে তিন মাস পর এয়ারলাইন্সটি উড়ান পরিষেবা প্রত্যাহার করে নেয়। এই রুটে বিনিয়োগের জন্য কোনও উড়োজাহাজ সংস্থা প্রস্তুত ছিল না বলে সালেম বিমানবন্দরটি অবহেলায় পরে থাকে। যদিও ভারতীয় বিমানবন্দর কর্তৃপক্ষ (এএআই) বিমানবন্দরকে উড়ান পরিচালনা করার জন্য প্রস্তুত করে, বিমানরের কম পৃষ্ঠপোষকতা হওয়ার জন্য ফিমান সংস্থাগুলি আগ্রহ দেখায় নি। ২০০৬ সালে, এয়ার ডেকান সালেম বিমানবন্দর থেকে  উড়ান চালুর জন্য সম্মত হবার শর্ত রাখে যদি কেবলমাত্র স্থানীয় কারখানা অন্তত ৯০ লাখ টাকা জমা দেয় অথবা ৫০% বুকিংয়ের জন্য প্রতিশ্রুতি দেয়। এদিকে, এয়ার ডেকন ওই সময়ে কিংফিশার এয়ারলাইন্সের সাথে চুক্তি বদ্ধ হয়ে মিশে গিয়েছিলেন। কিংফিশার এয়ারলাইন্স চেন্নাই থেকে একটি উড়ান সালেম রুটে পরিচালনা করত , কিন্তু ২০১২ সালে আর্থিক সমস্যাগুলির কারণে উড়ানটি বাতিল করে দেয়।  ৩-বছর অপেক্ষা এবং দীর্ঘস্থায়ী আলোচনার পর, ১৫ নভেম্বর ২০০৯ সালে, এটিআর ৭২ বিমানটি ব্যবহার করে কিংফিশার এয়ারলাইন্স চেন্নাইয়ের থেকে সালেম রুটে দৈনিক উড়ান শুরু করে। ২৮ শে অক্টোবর ২০১১ সালে পরিষেবাটি যাত্রী সংখ্যার অভাবের কথা উল্লেখ করে।.  বেসামরিক বিমান মন্ত্রণালয়ের আঞ্চলিক যোগাযোগ প্রকল্পের (আরসিসি) -এর অধীনে সালাম বিমানবন্দর থেকে সম্ভাব্য সব উড়ান পরিষেবা ২০১৭ সালের ডিসেম্বরের মধ্যেই শুরু হওয়ার কথা ছিল।  গঠন সালেম বিমানবন্দরটির একটি রানওয়ে রয়েছে। রানওয়েটি ০৪০/২২০ ভিত্তিক, ৬০০০ ফুট দীর্ঘ। ১০০ মিটার লম্বা ও ৭৫ মিটার চওড়া অ্যাপ্রনের মধ্যে দুটি এটিআর বিমান একই সময়ে অবস্থান করতে পারবে। বিমানবন্দরটির টার্মিনাল ভবনটি ব্যস্ত সময়ে ১০০ জন যাত্রীকে পরিচালনা করতে পারে। সালেম বিমানবন্দরে উড়ান পরিচালনার সুবিধার জন্য "ভিএইচএফ রেডিও", পিএপিআই এবং এনডিবি রয়েছে।   বিমানসংস্থা এবং গন্তব্য   তথ্যসূত্র  বহিঃসংযোগ  বিষয়শ্রেণী:তামিলনাড়ুর বিমানবন্দর বিষয়শ্রেণী:ভারতের বিমানবন্দর বিষয়শ্রেণী:১৯৯৩-এ তামিলনাড়ুতে প্রতিষ্ঠিত বিষয়শ্রেণী:২০শ শতাব্দীতে ভারতের স্থাপত্য বিষয়শ্রেণী:১৯৯৩-এ প্রতিষ্ঠিত বিমানবন্দর
ভাদেশ্বর ইউনিয়ন বাংলাদেশের সিলেট জেলার গোলাপগঞ্জ উপজেলার অন্তর্গত একটি ইউনিয়ন। ভাদেশ্বর ইউনিয়ন বাংলাদেশ জাতীয় তথ্য বাতায়ন গোলাপগঞ্জের ইতিহাস ও ঐতিহ্য - আনোয়ার শাহজাহান, প্রকাশকাল. প্রথম প্রকাশ নভেম্বর ১৯৯৬   ইতিহাস  ঐতিহ্যবাহী ভাদেশ্বর একটি অতি প্রাচীন ইউনিয়ন। একটি জনবহুল ইউনিয়ন। ১৯৫৯ সালে প্রতিষ্ঠিত হয়।   অবস্থান  পূর্বে কুশিয়ারা নদী, পশ্চিমে ঘিলাছড়া ও মোগলা বাজার ইউনিয়ন,উত্তরে লক্ষণাবন্দ ও ঢাকাদক্ষিণ ইউনিয়ন, দক্ষিণে কুশিয়ারা নদী ও শরীফগঞ্জ ইউনিয়ন পরিষদ।   গ্রাম সমূহ  মৌজার সংখ্যা: ১২ টি, ওয়ার্ডের সংখ্যা: ০৯ টি, গ্রামের সংখ্যা: ৩৩ টি গ্রাম সমূহঃ নালিউরি, নুরপুর, তেরাপুর, কৃঞ্চপুর, উজান মেহরপুর, পূর্বভাগ ফতেহখানি, পূর্বভাগ রাজাপুর, ছিলিমখানি, পূর্বভাগ ফকিরটুল, পূর্বভাগ নওয়াপাড়া, কলাশহর, মাইজ ভাগ, ছিলিমপুর, দক্ষিণভাগ, দরগা দাইড়, শেখপাড়া, পশ্চিমভাগ, দখারপাড়া, মোড়ারকিয়ার, তেরাগুলি, দক্ষিণ গাও, উত্তর গাও, খমিয়া পাত্তন, মাসুরা(বড়বাড়ি), শিতেশ্বর, শেখপুর, গোটারগাও, গোয়াসপুর, নিয়াগুল, কাটাখালের পার, কুলিয়া, হাওরতলা, ফতেহপুর।   জনসংখ্যা  মোট ৫০,০০০ জন, (পুরুষ ২৪,৮০০ জন, নারী ২৫, ২০০ জন)। ভোটার সংখ্যা ৩০,৪২৯ জন, পুরুষ ১৬৭২১ জন, মহিলা ১০৭০৮ জন।   আয়তন  ৩৩ বর্গকিলোমিটার। গোলাপগঞ্জ উপজেলা হতে দুরত্ত ১২ কি.মি.।    শিক্ষা সাক্ষরতার হারঃ- ৭৫%  প্রাথমিক বিদ্যালয়ের: সরকারি ২৩টি, বেসরকারী ০২টি, (রেজি:) কমিউনিটি(কেজি) ৪টি;  মাদ্রাসার সংখ্যাঃ আলীয়া ২টি, কওমি ৭টি, অন্যান্য ৪টি।  কলেজের সংখ্যা- বেসরকারী (মহিলা) ১টি।  ধর্মীয় প্রতিষ্ঠানের সংখ্যাঃ মসজিদ- ৫৬টি, মন্দির- ৫টি উল্লেখযোগ্য শিক্ষা প্রতিষ্ঠান :-   ভাদেশ্বর মহিলা ডিগ্রী কলেজ।  ভাদেশ্বর নাছির উদ্দিন উচ্চ বিদ্যালয় ও কলেজ।  সুন্দ্রাটিকি আনওয়ারুল উলুম ইসলামীয়া মাদ্রাসা।  ভাদেশ্বর হাফিজিয়া দাখিল মাদ্রাসা।  ভাদেশ্বর মডেল ফাযিল (ডিগ্রী) মাদ্‌রাসা।  মকবুল আহমদ আইডিয়াল একাডেমী  ভাদেশ্বর কলেজ।   উল্লেখযোগ্য ব্যক্তিত্ব:   আব্দুল মতিন চৌধুরী, সাবেক মন্ত্রী।  খান বাহাদুর এম.ডি মাহমুদ চৌধুরী, সাবেক চেয়াম্যান রেভিনিউ বোর্ড পাকিস্তান, (সিতারা পাকিস্তান)ভাদেশ্বর ইউনিয়ন বাংলাদেশ জাতীয় তথ্য বাতায়ন   খান বাহাদুর নাছির উদ্দিন, প্রতিষ্ঠাতা, ভাদেশ্বর নাছির উদ্দিন উচ্চ বিদ্যালয় ও কলেজ।   ছাদিকুর রহমান চৌধুরী- সাবেক মেজর জেনারেল।  আফতাব আলী- বীর উত্তম, বীর প্রতীক (অবঃক্যাপটেন)  শমসের মবিন চৌধুরী- বীর বিক্রম, সাবেক পরঃ সচিব।  শরফ উদ্দিন খছরু- সাবেক এমপি।  দর্শনীয় স্থান  কুড়া নদীর উপর ব্রীজ  thumb|center|800px|কুড়া ব্রীজ   তথ্যসূত্র    আরও দেখুন   সিলেট বিভাগ;  সিলেট জেলা;  বাংলাদেশের উপজেলাসমূহ;  লক্ষণাবন্দ ইউনিয়ন;  বাংলাদেশের ইউনিয়ন।   বহিঃসংযোগ   বাংলাপিডিয়া  আমাদের সিলেট  অফিসিয়াল ওয়েবসাইট; ভাদেশ্বর ইউনিয়ন  বিষয়শ্রেণী:গোলাপগঞ্জ উপজেলার ইউনিয়ন বিষয়শ্রেণী:সিলেট জেলার জনবহুল স্থান বিষয়শ্রেণী:গোলাপগঞ্জ উপজেলা
১৯৮০ এর দশকের আগে মালদ্বীপ জাতিসংঘের বিশেষায়িত সংস্থাগুলির কাছ থেকে সীমিত সহায়তা পেয়েছিল। বাহ্যিক সাহায্যের বেশির ভাগই এসেছে সৌদি আরব, কুয়েত এবং সংযুক্ত আরব আমিরাতের মতো আরব দেশগুলি থেকে যা ব্যাপক উন্নয়ন পরিকল্পনার অংশ হিসাবে না হয়ে অ্যাডহক ভিত্তিতে ব্যবহারের জন্য। যাইহোক ১৯৮৭ সালে দায়িত্ব গ্রহণকারী রাষ্ট্রপতি মাউমুন আব্দুল গাইয়ুমের উন্নয়নমূলক প্রতিশ্রুতির সাথে মালদ্বীপ সার্ক থেকে মালদ্বীপকে অনুদান এবং ঋণের আকারে বার্ষিক গড়ে ১৫.৫ মিলিয়ন মার্কিন ডলার বৈদেশিক সহায়তা পেয়েছে।  ১৯৯২ সালে মালদ্বীপ আনুমানিক ১১.৬ মিলিয়ন মার্কিন ডলার বৈদেশিক সাহায্য পেয়েছে আন্তর্জাতিক সংস্থা যেমন বিশ্বব্যাংক, এশিয়ান ডেভেলপমেন্ট ব্যাঙ্ক এবং স্বতন্ত্র দেশগুলি, বিশেষ করে জাপান থেকে। মানবিক সাহায্য ছাড়াও ঋণ এবং অনুদান শিক্ষা, স্বাস্থ্য, পরিবহন, মৎস্যসম্পদ এবং পোতাশ্রয় উন্নয়নের মতো উদ্দেশ্যে দেওয়া হয়েছে। মালদ্বীপ বর্তমানে চীনা বিনিয়োগকারীদের কাছে তার ঋণের ৩৫% এরও বেশি পাওনা রয়েছে। মালদ্বীপের দৃষ্টিভঙ্গির সাথে চ্যালেঞ্জ হল যে এটি খুব দ্রুত বিকাশ করছে এবং ছোট দ্বীপ দেশটি চীনের শক্তিশালী আর্থিক শক্তির জন্য ঝুঁকিপূর্ণ। প্রতিযোগিতা করার মতো অর্থনৈতিক সক্ষমতার অভাব রয়েছে।  জাতিসংঘের উন্নয়ন কর্মসূচি মালদ্বীপকে পরিবেশগত প্রকল্পের জন্য সহায়তা প্রদান করছে।   ঋণ বৃদ্ধি  ঋণ - বাহ্যিক: জিডিপি এর আনুমানিক শতাংশ    ২০১৪ - ৫৬.২%  ২০১৫ - ৫৫.১%  ২০১৬ - ৬০.৩%   তথ্যসূত্র   বিষয়শ্রেণী:মালদ্বীপের বৈদেশিক সম্পর্ক বিষয়শ্রেণী:মালদ্বীপের অর্থনীতি
ছাগলনাইয়া থানা বাংলাদেশের ফেনী জেলার অন্তর্গত ছাগলনাইয়া উপজেলার একটি থানা।http://police.chhagalnaiya.feni.gov.bd/   প্রশাসনিক এলাকাসমূহ  ছাগলনাইয়া উপজেলার ১টি পৌরসভা ও ৫টি ইউনিয়নের প্রশাসনিক কার্যক্রম ছাগলনাইয়া থানার আওতাধীন।  পৌরসভা  ছাগলনাইয়া  ইউনিয়নসমূহ  ৫নং মহামায়া  ৬নং পাঠাননগর  ৮নং রাধানগর  ৯নং শুভপুর  ১০নং ঘোপাল   আরও দেখুন   ছাগলনাইয়া উপজেলা  ফেনী জেলা   তথ্যসূত্র    বহিঃসংযোগ  দাপ্তরিক ওয়েবসাইট  বিষয়শ্রেণী:ফেনী জেলার থানা বিষয়শ্রেণী:ছাগলনাইয়া উপজেলা
লাল বাদশা ১৯৯৯ সালের বাংলাদেশী মারপিট নাট্যধর্মী চলচ্চিত্র। চলচ্চিত্রটি কৃতাঞ্জলী চলচ্চিত্রের ব্যনারে অভিনেতা মান্নার দ্বিতীয় প্রযোজিত চলচ্চিত্র। এটি পরিচালনা করেছেন মালেক আফসারী। শ্রেষ্ঠাংশে অভিনয় করেছেন মান্না, পপি, শাহনাজ, মিজু আহমেদ, দিলদার সহ আরও অনেকে। চলচ্চিত্রটি ১৯৯৯ বাংলাদেশে মুক্তি পায়। মুক্তির পর ছবিটি ব্যবসায়িক সফল হয়।  কুশীলব মান্না  পপি  শাহনাজ  দিলদার  সাদেক বাচ্চু  মিজু আহমেদ  সাংকো পাঞ্জা  ড্যানিরাজ  ব্লাক আনোয়ার  খালেদা আক্তার কল্পনা  দুলারী  গাংগুয়া  সঙ্গীত লাল বাদশা চলচ্চিত্রের গান রচনা করেছেন গাজী মাজহারুল আনোয়ার, মনিরুজ্জামান মনির ও আরদুর রহিম। সুর ও সঙ্গীতায়োজন করেছেন আবু তাহের এবং গানে কণ্ঠ দিয়েছেন সাবিনা ইয়াসমিন, আইয়ুব বাচ্চু, কনকচাঁপা, ডলি সায়ন্তনী, জুয়েল ও লাভলী। এই চলচ্চিত্রের আইয়ুব বাচ্চু ও কনকচাঁপার কণ্ঠের আরও আগে কেন তুমি এলেনা গানটি তুমুল জনপ্রিয়তা লাভ করে। এছাড়া অভিনেতা দিলদার শুধু ডিম দিয়ে পরিচয় শিরোনামে একটি প্যারোডি গান করেন।   তথ্যসূত্র   বহিঃসংযোগ     বিষয়শ্রেণী:১৯৯৯-এর চলচ্চিত্র বিষয়শ্রেণী:আবু তাহের সুরারোপিত চলচ্চিত্র বিষয়শ্রেণী:মালেক আফসারী পরিচালিত চলচ্চিত্র
বুরহান মুহাম্মদ (৩ আগস্ট ১৯৫৭ – ১৯ মে ২০১৫) একজন ইন্দোনেশীয় কূটনীতিবিদ ছিলেন। ১৪ নভেম্বর ২০১২ থেকে তার মৃত্যু পর্যন্ত তিনি পাকিস্তানে ইন্দোনেশিয়ার রাষ্ট্রদূত ছিলেন। তিনি যোগকার্তায় জন্মগ্রহণ করেন।  ৮ মে ২০১৫ তারিখে পাকিস্তানের গিলগিট-বালতিস্তানের নালতারে একটি হেলিকপ্টার দুর্ঘটনায় মুহাম্মদ গুরুতরভাবে দগ্ধ ও আহত হন। পরে তিনি ৫৭ বছর বয়সে সিঙ্গাপুরের একটি হাসপাতালে মারা যান।    তথ্যসূত্র   বিষয়শ্রেণী:১৯৫৭-এ জন্ম বিষয়শ্রেণী:২০১৫-এ মৃত্যু বিষয়শ্রেণী:ইন্দোনেশীয় রাজনীতিবিদ বিষয়শ্রেণী:যোগকার্তার ব্যক্তি বিষয়শ্রেণী:পাকিস্তানে ইন্দোনেশিয়ার রাষ্ট্রদূত
মাজেদ শেইখি  একজন জর্ডানি ব্যবসায়ী এবং রাজনীতিবিদ। মার্চ ২০১৫ সাল থেকে তিনি তথ্য ও যোগাযোগ প্রযুক্তিমন্ত্রী হিসেবে নিযুক্ত রয়েছেন। তিনি পূর্বে অরেঞ্জ মোবাইল এবং ভিটিইএল এর সিইও হিসাবে দায়িত্ব পালন করেছেন।  কর্মজীবন শেইখি ইয়ারমুখ বিশ্ববিদ্যালয়ের অর্থায়ন বিষয়ে লেখাপড়া করেছেন এবং বিএসসি অর্জন করেন। ২০০০ থেকে জানুয়ারী ২০০৬ পর্যন্ত শেইখি অরেঞ্জ মোবাইলের সিএফও ছিলেন, এরপর তিনি অরেঞ্জ মোবাইলের সিইও এবং জর্দান টেলিকম গ্রুপের ভাইস প্রেসিডেন্ট হন, যেখানে তিনি মে ২০১০ পর্যন্ত ছিলেন। জুলাই ২০১০ সালে তিনি ভিটিএল হোল্ডিংসের সিইও নিযুক্ত হন, এবং জুন ২০১১-এ, ভিটিএল মিডিল ইস্ট এবং আফ্রিকা লিমিটেডের সিইও হন।  টুইটারে জর্দান বিশ্ববিদ্যালয়ের ট্রাস্টি বোর্ডে নারীর অভাবের কথা অস্বীকার করার পর, মাজেদ শেইখিকে প্রধানমন্ত্রী আবদুল্লাহ এনসোর তার অফিসে দেখা করতে বলেন। আইসিটিতে শেইখির পরিকল্পনা সম্পর্কে তাকে জিজ্ঞাসা করার পর আবদুল্লাহ এনসোর তাকে সরকারের ভূমিকা নিতে আমন্ত্রণ জানান। ২ মার্চ ২০১৫-এ আবদুল্লাহ এনসোরের দ্বিতীয় মন্ত্রিসভায় শেইখিকে তথ্য ও যোগাযোগ প্রযুক্তি মন্ত্রী করা হয়। ১ই জুন ২০১৬-এ হানি আল মুল্কির মন্ত্রিসভার শপথ গ্রহণ অনুষ্ঠিত হয়, শেইখি পুনরায় তার আইসিটি মন্ত্রীর পদে এবং পাবলিক সেক্টর ডেভেলপমেন্ট মন্ত্রী হিসাবে নিযুক্ত হন। ২৮ সেপ্টেম্বর ২০১৬-এ মন্ত্রিসভা পুনর্নির্ধারণের পর শেইখি তার অফিসে বহাল আছেন, সেই ২৯ সদস্যের মন্ত্রিসভায় দুইজন নারীর মধ্যে একজন হচ্ছেন তিনি।  মার্চ ২০১৫-এ প্রাক্তন এমপি আলী দালিন ফেসবুকে শেইখির একটি ব্যক্তিগত ছবি প্রকাশ করেছিলেন, তিনি যে বিবাহের গাউন পোশাক পরেছিলেন তার সমালোচনা করেন এবং অন্যান্য সমালোচনামূলক মন্তব্য করেছিলেন। দালিরের বিরোধিরা তখন দালিনের বিরুদ্ধে মামলা করার পরিকল্পনা করেছিল, এবং নিয়ম লঙ্ঘনে তাকে অভিযুক্ত করে।  ২০১৬ সালে ফোর্বস মিডিল ইস্ট সরকারে অবস্থান করা সবচেয়ে শক্তিশালী আরব নারীর তালিকায় শেইখিকে ৯ নম্বরে স্থান দেয়॥  References  বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:জর্ডানের সরকার মন্ত্রী বিষয়শ্রেণী:Jordanian businesspeople বিষয়শ্রেণী:২১শ শতাব্দীর নারী রাজনীতিবিদ বিষয়শ্রেণী:Yarmouk University alumni বিষয়শ্রেণী:Women government ministers of Jordan বিষয়শ্রেণী:১৯৬৬-এ জন্ম বিষয়শ্রেণী:২১শ শতাব্দীর জর্ডানীয় নারী রাজনীতিবিদ বিষয়শ্রেণী:২১শ শতাব্দীর জর্ডানীয় রাজনীতিবিদ
চান্দপুর ইউনিয়ন বাংলাদেশের ঢাকা বিভাগের কিশোরগঞ্জ জেলার কটিয়াদী উপজেলার অন্তর্গত একটি ইউনিয়ন।   অবস্থান ও সীমানা    ইতিহাস    প্রশাসনিক এলাকা    আয়তন ও জনসংখ্যা    শিক্ষা  শিক্ষার হার :  শিক্ষা প্রতিষ্ঠান   দর্শনীয় স্থান    কুলি যুগের বিশ্ব অলি,অলি কুল শিরমনি,তাপস কুলের শিরমনি,সন্যাশির শিরমনি,পাগল কুলের শিরমনি,নেংটার শিরমনি, সাধকের শিরমনি,মজুব্বিন আউলিয়া হযরত শেখ সৈয়দ আব্দুর রহমান নেংটা দেওয়ানি চিশতি ওয়ায়ছি মাদ্দা জিল্লাহুল আলী (র:) এর মাজার মোবারক.    স্থান : মন্ডলভোগ রাহমানিয়া দরবার শরিফ সাহেব বাড়ি।    উল্লেখযোগ্য ব্যক্তিত্ব    নূর মোহাম্মাদ –সাবেক আইজিপি ও কিশোরগঞ্জ-২ আসনের সাবেক সংসদ সদস্য।  আনিসুজ্জামান খোকন –মুক্তিযুদ্ধা ও তৎকালীন ময়মনসিংহ-১৯ আসনের সংসদ সদস্য ছিলেন।  আক্তারুজ্জামান রঞ্জন –মুক্তিযুদ্ধা ও কিশোরগঞ্জ-২ আসনের সংসদ সদস্য ছিলেন।  মোহাম্মদ নুরুজ্জামান –আইনজীবী ও কিশোরগঞ্জ-২ আসনের সংসদ সদস্য ছিলেন।  আব্দুল মান্নান- সাবেক সচিব, স্বাস্থ্য ও পরিবার কল্যাণ মন্ত্রণালয়   তাহের মিয়া-বিশিষ্ট সমাজ সেবক ও ব্যাবসায়ী-১৯৫৭   জনপ্রতিনিধি  চেয়ারম্যাননির্ধারিত মেয়াদকালপাঁচ বছর (২০২১-২০২৬)ওয়ার্ড নংওয়ার্ড সদস্যসংরক্ষিত সদস্য০১০২০৩০৪০৫০৬০৭০৮০৯   আরও দেখুন    তথ্যসূত্র   বিষয়শ্রেণী:কটিয়াদী উপজেলার ইউনিয়ন
লাউথাহা () ভারতের বিহার রাজ্যের পূর্ব চাম্পারান জেলার একটি শহর এবং তালিকাভুক্ত এলাকা।   জনসংখ্যার উপাত্ত  ভারতের ২০০১ সালের আদমশুমারি অনুসারে লাউথাহা শহরের জনসংখ্যা হল ৭৭৪৪ জন। এর মধ্যে পুরুষ ৬৩% এবং নারী ৩৭%।  এখানে সাক্ষরতার হার ৭৫%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৭০%। সারা ভারতের সাক্ষরতার হার ৫৯.৫%, তার চাইতে লাউথাহা এর সাক্ষরতার হার বেশি।  এই শহরের জনসংখ্যার ১০% হল ৬ বছর বা তার কম বয়সী।   তথ্যসূত্র   বিষয়শ্রেণী:বিহারের শহর
ক্রিপট্ অব লিবারকুন () হল ক্ষুদ্রান্ত্রের কলাস্থানবিদ্যার অন্যতম অংশ। এগুলি ক্ষুদ্রান্ত্রের ভিলাই নামক আঙুলের ন্যায় গঠনের নিম্নাংশে দেখা যায় ও এগুলি গ্রন্থি হিসেবে কাজ করে (তাই এদের অপর নাম আন্ত্রিক গ্রন্থি)। এগুলি বহুকোশী গ্রন্থি; কোশগুলির মধ্যে উল্লেখযোগ্য হল:  গবলেট কোশ (মিউকাস ক্ষরণকারী), আন্ত্রিক কোশ (খাদ্যবস্তু শোষণকারী), আন্ত্রিক অন্তঃক্ষরা কোশ (হরমোন ক্ষরণকারী), প্যানেথ কোশ (অণুজীব ধ্বংসকারী), স্টেম কোশ ইত্যাদি। বৃহদন্ত্রের কোলনেও এগুলি কম পরিমাণে পাওয়া যায়।  নামকরণ জার্মান বিজ্ঞানী জোহান নাথানিয়েল লিবারকুন এটি আবিষ্কার করেন ও তার নামেই এর নামকরণ করা হয়। ক্রিপট্ শব্দের অর্থ গুপ্ত বা লুকানো। এগুলি মিউকোসা স্তরের অভ্যন্তরে থাকে যা বাইরে থেকে বোঝা যায় না।  গঠন ক্ষুদ্রান্ত্রের অন্তঃগাত্রের আবরণী কলায় এদের উপস্থিতি লক্ষ্য করা যায়। ডিওডেনাম, জেজুনাম, ইলিয়ামে প্রচুর পরিমাণে দেখা যায়। এছাড়া বৃহদন্ত্রের কোলনে দেখা যায় (এদের কোলনিক ক্রিপট্ বলে)। কোলনে কোশগুলির মধ্যে প্যানেথ কোশ অনুপস্থিত।  কাজ আন্ত্রিক গ্রন্থি হতে ক্ষরিত রসকে আন্ত্রিক রস বা সাক্কাস এন্টেরিকাস (Succus entericus) বলে। এই রসে প্রচুর উৎসেচক উপস্থিত থাকে যা পাকস্থলী থেকে আগত তরল বা অর্ধতরল খাদ্যবস্তুর পরিপূর্ণ পরিপাক ঘটায়। এর সাথে অগ্ন্যাশয় কর্তৃক ক্ষরিত রস মিলে গেলে একত্রে পরিপাক সম্পন্ন হয়ে থাকে। ব্রুনারের গ্রন্থি ক্রিপট্ অব লিবারকুনের সহায়ক গ্রন্থি হিসেবে কাজ করে।  এতে বহু শর্করাভঙ্গক (যেমন– মলটেজ, সুক্রেজ, ল্যাকটেজ ইত্যাদি), প্রোটিনভঙ্গক (যেমন– ডাইপেপটাইডেজ), ফ্যাট ভঙ্গক (আন্ত্রিক লাইপেজ) উৎসেচক বর্তমান। এগুলি খাদ্যকে পরিপূর্ণ পরিপাক ঘটিয়ে শোষণ যোগ্য করে তোলে। ক্ষুদ্রান্ত্রের অন্তঃগাত্রের ভিলাই সেই পাচিত উপাদান শোষণ করে।  ক্রিপট্ অব লিবারকুনের স্টেম কোশ ভেঙে যাওয়া বা আঘাত প্রাপ্ত বা নষ্ট অংশের স্থানে নতুন কোশের জন্ম দেয় ও বিভাজন দ্বারা কোশের সংখ্যা বাড়ায়। আবার তাদের রূপান্তর ঘটিয়ে বিভিন্ন কাজে নিয়োজিত করে (পাতার উপরে বিভিন্ন কোশের কাজ বলা হয়েছে)। কিন্তু এই কোশের সংখ্যা বৃদ্ধির হার মারাত্মক বৃদ্ধির পেলে তা ক্যান্সার হিসেবে গণ্য করা হয় (কোলন ক্যান্সার বা আন্ত্রিক ক্যান্সার)।  বহু প্রকারের হরমোন এখান থেকে ক্ষরিত হয়ে থাকে, যা পরিপাকনালীর ক্ষরণ নিয়ন্ত্রণ করে, পরিপাকের গতি নিয়ন্ত্রণ করে ইত্যাদি কাজ করে।  চিকিৎসা ক্ষেত্র  thumb|right|200px|কোলাইটিস রোগের সময় ক্রিপটের ছবিthumb|200px|right|ক্রিপটাইটিস  ক্রিপটাইটিস হল ক্রিপট্ অব লিবারকুনের প্রদাহ যা অতিরিক্ত পরিমাণে নিউট্রোফিল উপস্থিত  থাকলে হয়।  নিম্নলিখিত কারণে ক্রিপটাইটিস হতে পারে:  অন্ত্র প্রদাহ (যেমন কোলন আলসার, ক্রনের রোগ)  সংক্রামক কোলাইটিস   ইস্কেমিক কোলাইটিস ইত্যাদি।  তথ্যসূত্র  বহিঃসংযোগ  Illustration at trinity.edu   Illustration at kumc.edu   Illustration at uokhsc.edu    বিষয়শ্রেণী:পরিপাকতন্ত্র
রাম রতি বিন্দ হলেন একজন ভারতীয় রাজনীতিবিদ যিনি মির্জাপুর লোকসভা কেন্দ্র থেকে ১৩তম লোকসভার সদস্য হিসাবে দায়িত্ব পালন করেছিলেন।  ২৬ ফেব্রুয়ারি ২০০২ তারিখে, তিনি লোকসভায় শপথ গ্রহণ করেন।  ২০০৭ সালে ভারতের উপনির্বাচনে রমেশ দুবের কাছে পরাজিত হন।   লোকসভায়, তিনি মানবসম্পদ উন্নয়ন সংক্রান্ত কমিটির সদস্য  এবং পিটিশন সংক্রান্ত কমিটির সদস্য হিসেবে দায়িত্ব পালন করেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:উত্তরপ্রদেশের সমাজবাদী পার্টির রাজনীতিবিদ
thumb|লাকমে ফ্যাশন উইক ২০২০-এর অনুষ্ঠানে গাউনে সোনালী রাউত  স্যাক্সন শব্দ গান্না থেকে আসা গাউন হলো সাধারণত মধ্যযুগ থেকে ১৭ শতকের ইউরোপের পুরুষ এবং মহিলাদের দ্বারা পরিহিত পূর্ণ দৈর্ঘ্যের একটি ঢিলেঢালা পোশাক এবং নির্দিষ্ট পেশায় তা আজও অব্যাহত রয়েছে; পরবর্তীতে গাউনটি পোশাকের ওপরদিককার অংশ এবং সংযুক্ত স্কার্ট সমন্বিত যে কোনও পূর্ণ দৈর্ঘ্যের মহিলার পোশাক হিসাবে প্রয়োগ করা হয়েছিল।   বিবরণ  একটি আধুনিক গাউন বলতে বিভিন্ন ধরনের পোশাককে বোঝায়। এটি কোনও নারীর পোশাক, বিশেষ কোনো আনুষ্ঠানিক পোশাক, বা আলঙ্কারিক কোনো পোশাককেও উল্লেখ করা যেতে পারে। এটি নাইটগাউন বা ড্রেসিং গাউনকেও বোঝায়।   ইতিহাস  গুন্না অ্যাংলো-স্যাক্সন মহিলারা পরিধান করতেন এবং এটি দীর্ঘ এবং ঢিলেঢালা পোশাক ছিল।  ১২ এবং ১৩ শতাব্দীর প্রথমদিকে ইউরোপীয় বিশ্ববিদ্যালয়গুলিতে পড়া শিক্ষার্থীরা গাউনগুলি পড়তেন। এই গাউন এবং হুডগুলি তাদের পদমর্যাদা নির্দেশ করতো। ১৪ থেকে ১৭ তম শতাব্দী পর্যন্ত গাউন শব্দটি পুরুষ এবং মহিলা উভয় দ্বারা পরিহিত কোনও দীর্ঘ, ঢিলেঢালা কোনো পোশাকের বর্ণনা করতে ব্যবহৃত হতো।  ১৫০০ এর দশকে ইতালিতে গাউনগুলি বিভিন্ন জায়গায় ক্যামোরা বা অন্যান্য আঞ্চলিক নামে পরিচিত ছিল। ইতালীয় নারীরা ভেস্তিতো বা রোবা নামক এক প্রকার ওভার গাউন-ও পড়তেন।   তথ্যসূত্র    গ্রন্থ-পঞ্জী  Janet Arnold: Patterns of Fashion 2: Englishwomen's Dresses and Their Construction c.1860–1940, Wace 1966, Macmillan 1972. Revised metric edition, Drama Books 1977.   Ashelford, Jane: The Art of Dress: Clothing and Society 1500–1914, Abrams, 1996.   Black, J. Anderson and Madge Garland: A History of Fashion, Morrow, 1975.     Kemp, Roger L.  "Town and Gown Relations: A Handbook of Best Practices," McFarland and Company, Inc., Publishers, Jefferson, North Carolina, USA, and London, England, UK, (2013).  ().         বহিঃসংযোগ   বিষয়শ্রেণী:পোশাক বিষয়শ্রেণী:নারীদের পোশাক বিষয়শ্রেণী:১৯শ শতাব্দীর ফ্যাশন বিষয়শ্রেণী:গাউন বিষয়শ্রেণী:পোশাকের ইতিহাস (পশ্চিমা ফ্যাশন) বিষয়শ্রেণী:১৮শ শতাব্দীর ফ্যাশন বিষয়শ্রেণী:১৭শ শতাব্দীর ফ্যাশন বিষয়শ্রেণী:১৬শ শতাব্দীর ফ্যাশন বিষয়শ্রেণী:১৫শ শতাব্দীর ফ্যাশন বিষয়শ্রেণী:মধ্যযুগীয় ইউরোপীয় পোশাক বিষয়শ্রেণী:২০শ শতাব্দীর ফ্যাশন বিষয়শ্রেণী:২১শ শতাব্দীর ফ্যাশন বিষয়শ্রেণী:ফ্যাশনের ইতিহাস